Wikidata

Wikidata er en dugnadsbasert database for å støtte Wikimedia-prosjekter som Wikipedia. Wikidata ble lansert 30. oktober 2012. Prosjektet ble starta av Wikipedia på tysk, og tilbyr standardiserte typer data til bruk på Wikimedia-prosjekter, for eksempel fødselsdatoer og geografiske data, som kan brukes på samme måte som mediefiler fra Wikimedia Commons brukes. 

Wikidata ble Wikimedia Foundations første nye prosjekt siden 2006. Wikidata drives av programvaren Wikibase.

Prosjektet ble oppretta med støtte fra Allen Institute for Artificial Intelligence, Gordon and Betty Moore Foundation og Google på totalt 1,3 millioner euro.

 Wikidata kontra Wikipedia 
Mens Wikipedia er bygget opp som en samling med innholdssider i form av leksikonartikler identifisert med artikkelnavn er Wikidata bygget opp som en samling med innholdssider bestående av standariserte data, sider identifisert med Q-koder. 

Mens kloden vår heter Jorden på bokmåls-Wikipedia og har ulikt navn på ulike Wikipedia-språkversjoner, heter den alltid Q2 på Wikidata. En slik Q-verdi betegnes på Wikita som et dataelement. (Item på engelsk)

Wikidata er altså språk-uavhengig: De standariserte datas verdier er de samme, felles for alle på kloden. 

  sider 
Liksom Wikipedia er Wikidata et åpent dugnadsprosjekt: Alle kan taste inn fakta-opplysninger. Men siden Wikidata er en samling med enkelt-data gir det også muligheter til mer eller mindre automatisk data-import, -behandling og -eksport. 

Det første tiåret har Wikidata vokst til hundre millioner innholdssider, der data er hentet fra ulike språkversjoner av Wikipedia, fra andre registre - eller fra enkelt-bidragsytere. Siden alle, uansett språk, kan ta del er også antallet bidragsytere høyt. 

 Nettstedcirka-tallper oktober 2022 Antallinnholds-sider Antallaktivebidragsytere WikidataStatistikk hentet fra Wikidata (per 10. oktober 2022)   Wikipedia på engelskStatistikk hentet fra Wikipedia på engelsk (per 10. oktober 2022)   Wikipedia på bokmålStatistikk hentet fra Wikipedia på bokmål (per 10. oktober 2022)  

 Wikidata i praksis 
De aller fleste artikkelsider på Wikipedia på bokmål er knyttet opp mot en tilsvarende side på Wikidata. Derfra kan Wikipedia automatisk hente inn og vise data, noe som  per 2022 oftest skjer i artiklenes infobokser eller faktabokser. 

Forutsetningen for at dette skal skje er både at de nødvendige data er lagt inn på Wikidata-siden, og at Wikipedia er tilrettelagt for å hente derfra. Integreringen Wikipedia-Wikidata har pågått i flere år, og er per 2022 i stadig utvikling.

Artikkelen på bokmåls-Wikipedia om New York Citys fornemste gate Fifth Avenue tilbyr for eksempel (per oktober 2022) litt tekst om gata, et bilde i infoboksen, et kart i infoboksen og lenker til andre oppslagsverk og registre i Oppslagsverk/autoritetsdata-boksen nederst.

I praksis gjøres dette ved å hente data fra Wikidatas tilsvarende dataelement - Q109858: Siden bildefil-navnet er registrert der kan bildet hentes fra wikiverdens felles bildebase Wikipedia Commons. Siden de geografiske koordinater ligger der, kan kart hentes fra OpenStreetMap. Siden ID-verdier for tilsvarende artikler i verk som Store norske leksikon og Store danske ligger på Wikidata kan lenker til disse vises.

Når flere Wikipedia-språkversjoner henter data fra Wikidata betyr det også at redigeringer der får stor effekt: En redigering på Wikidata kan resultere i forbedringer på mange Wikipedia-språkversjoner. 

Siden Wikidata er en åpen base kan også andre nettsteder hente og bruke data derfra.

 Referanser 
Lydia Pintscher (30. oktober 2012). «wikidata.org is live (with some caveats)». wikidata-l. Henta 20. november 2012.
Wikidata (arkivert utgave via WebCite)
(30. mars 2012). «Data Revolution for Wikipedia » ( via WebCite. Wikimedia Deutschland. Henta 20. november 2012.
Matthew Roth (30. mars 2012). «The Wikipedia data revolution» ( fra WebCite). Wikimedia Foundation. Henta 20. september 2012.
Boonsri Dickinson (30. mars 2012). «Paul Allen Invests In A Massive Project To Make Wikipedia Better » (). Business Insider. Henta 20. november 2012.
Sarah Perez (30. mars 2012). «Wikipedia's Next Big Thing: Wikidata, A Machine-Readable, User-Editable Database Funded By Google, Paul Allen And Others» (). Henta 20. november 2012.

 Eksterne lenker 


  Grafisk framstilling av Wikidatas vekst

Kategori:Databaser
Kategori:Wikimedia-prosjekter
Kategori:Etableringer i 2012